**ELŐTERJESZTÉS**

Tiszavasvári Város Önkormányzata Képviselő-testületének

**2023. június 12-én** tartandó **rendkívüli nyílt** ülésére

Az előterjesztés tárgya: **Szándéknyilatkozat a fogyatékos személyek otthona feladat ellátásáról**

Melléklet: -

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/782/2023.

A rendkívüli ülés előterjesztéseit a bizottságok nem tárgyalják!

|  |  |
| --- | --- |
| **Bizottság** | **Hatáskör** |
|  |  |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Makkai Jánosné | Kornisné Liptay Elza Szociális és Gyermekjóléti Központ intézményvezető | szeszk@gmail.com |
| Harasztiné Gorzsás Ildikó | Kornisné Liptay Elza Szociális és Gyermekjóléti Központ gazdasági vezetője | harasztine69@gmail.com |
|  |  |  |

Tiszavasvári, 2023. június 9.

**Krasznainé dr. Csikós Magdolna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Szándéknyilatkozat a fogyatékos személyek otthona feladat ellátásáról**

**Tisztelt Képviselő-testület!**

A fogyatékos személyek otthona feladatellátást **önként vállalt feladatként végzi a Kornisné Liptay Elza Szociális és Gyermekjóléti Központ intézmény**, melyek finanszírozása minden évben egyedileg megkötött, a Slachta Margit Nemzeti Szociálpolitikai Intézet (továbbiakban SM NSZI) támogató okirata alapján valósul meg Tiszavasvári Város Önkormányzata részére.

A támogató okirat 1 éves időtartamokra jön létre, adott tárgyévre. 2023. évre előzetes tájékoztatás alapján várható a támogatások olyan formában való módosítása, hogy az intézmény közvetlenül kapja meg a támogatást, nem a fenntartó önkormányzaton keresztül.

**A feladatra azonban még támogatási összeget nem kaptunk 2023. évben!**

Telefonos tájékoztatás alapján a napokban ***várható a 2023. évre ezen feladat finanszírozása 168.334.176 Ft összegben.***

A képviselő-testület már a költségvetés elfogadásakor döntött a fogyatékos ellátás finanszírozási összege igényéről a 2023. február 14-ei ülésén a 30/2023 (II.14.) Kt határozatban 232.244.579 Ft összegben.

Ez a testületi ülést követően napokon belül megküldésre is került a SM NSZI és a Belügyminisztérium részére is.

Sajnos finanszírozási összeget nem kaptunk, így az önkormányzatnak saját erőből kell a feladatot előfinanszírozni, úgy hogy a támogatási összeg is bizonytalan, arról hivatalos, pontos információval nem rendelkezünk.

**A fogyatékos személyek otthona tekintetében az alábbi részletező táblázat mutatja az önkormányzat 2023. évi finanszírozási igényét:**

|  |  |  |
| --- | --- | --- |
| **Fogyatékos személyek otthona ellátás 2023** | | |
| **Kiadások** | **Összeg (Ft)** | **Megjegyzés** |
| **Összes 2023. évi költség, ami a feladatellátáshoz kapcsolódik közvetlenül** | 352.084.082 |  |
|  |  |  |
| **Levonandó,** amit bevételből fedezni tud az önkormányzat, **összesen (térítési díj és normatíva, állami tám.)** | 119.839.503 |  |
| Térítési díjból tervezett bevétel | 81.014.696 |  |
| Normatíva, állami támogatás | 38.824.807 |  |
|  |  |  |
| **Igényelt támogatás (kiadás-bevétel** | **232.244.579** |  |
|  |  |  |
|  |  |  |
| **Igényelt támogatás tervezett felhasználása:** |  |  |
| személyi juttatások | **130.135.344** | * 36 fő (10 fő ápoló, 12 fő gondozó, 2 ápoló-gyógyszeres nővér, 1 fő osztályvezető ápoló, 1 fő fejlesztő pedagógus, 1 fő terápiás munkatárs, 4 fő takarító, 2 fő mosó, 1 fő gondozó-gépkocsivezető (94,25 %), 1 fő letéti pénztáros (33,82 %), 1 fő szociális munkatárs (33,82 %) * 10 fő konyhai dolgozók bére (30,90 %) * 6 fő gazdasági egység dolgozóinak bére (33,82 %) * közlekedési költségtérítés |
| munkaadót terhelő járulékok | **16.917.595** |  |
| dologi kiadások | **85.191.640** | * közüzemi díjak, * élelmiszer, mosószer, tisztítószer, gyógyszer, tápszer beszerzés, * orvosok, logopédus és dietetikus díja, * internet díj, * telefon költség, * gépkocsik után felmerülő kiadások (hajtó- és kenőanyag, alkatrészek, szerelés munkadíja, biztosítás stb.) , * egyéb készlet beszerzések pl. vizsgálókesztyű, kéztörlő, foglalkozáshoz szükséges eszközök, veszélyes hulladékok szállítására tároló stb., * irodaszerek, nyomtatványok beszerzése, * munkaruha és védőruha, * karbantartás és kisjavítás költségei pl.: vérnyomásmérő, hűtő , mosógép javítása esetén merül fel , * veszélyes és nem veszélyes hulladékok elszállítása, * mosodai szolgáltatás költsége pl. matracok esetében (amit helyben nem tudunk kimosni), * biztonsági szolgálat díja, * posta költség, * érintésvédelmi és biztonsági felülvizsgálatok díjai * bankköltség, * fénymásolók üzemeltetési díja, |
| 2022. évi támogatás | **152.918.241** |  |
| 2023. évi béremelkedés miatt igényelt többletkiadás | **15.415.935** |  |
| 2023. évi várható támogatás 2023.05.31. napján | **168.334.176** |  |
| 2023 igényelt támogatás és várható különbözet | **232.244.579**  **-168.334.176**  **=63.910.403** |  |

**Tudtunkkal a várható támogatás 2023. évre 168.334.176 Ft, így ehhez még 63.910.403 Ft többletfinanszírozást kezdeményeztünk.**

A Belügyminisztériummal és a SM NSZI munkatársával is folyamatos írásos és telefonos kapcsolat van. Sajnos a támogatás a 2023. évre vonatkozóan több mint 5 hónapja nem érkezett meg.

Az alábbi dátumokkal küldtük el írásban is támogatási igényünket sürgetve, várva a finanszírozást:

* 2023. 02. 21.
* 2023. 04. 26.
* 2023. 05. 16.
* 2023. 06. 05.

**A fogyatékos személyek bentlakásos ellátása 2013. január 1. napjától átkerült az állam feladatai közé.**

**A feladat tehát törvény erejénél fogva 2013. január 1. napjától az államé**, a gyakorlatban azonban Tiszavasvári esetében egy 2016. évi szándéknyilatkozat értelmében ellátási szerződéssel kerül megvalósításra a feladat a Kornisné Liptay Elza Szociális és Gyermekjóléti Központ önkormányzati fenntartású intézményen keresztül.

A szociális igazgatásról és szociális ellátásokról szóló 1993. évi III. tv. 91.§ (2) bekezdésében foglaltak értelmében:

*„(2) Az állam fenntartói feladatainak ellátására a Kormány rendeletében kijelölt szerv 88. § (1) bekezdése szerinti ellátási kötelezettségének a szociális szolgáltatást nyújtó*

*a) szolgáltató, intézmény fenntartásával, vagy*

*b) szolgáltatót, intézményt működtető fenntartóval létrejött – a szociális szolgáltatás nyújtásának átvállalásáról szóló – 90. § (4) bekezdése szerinti megállapodás, illetve ellátási szerződés megkötésével tehet eleget.”*

2015. július 13-ai levelében a feladat ellátására kijelölt Szociális és Gyermekvédelmi Főigazgatóság tájékoztatta az Önkormányzatot, hogy amennyiben az szándéknyilatkozatot tesz a feladat átadásáról, készen áll átvenni.

Ekkor Tiszavasvári Város Önkormányzata abban a tudatban vállalta a fogyatékos személyek bentlakásos feladat ellátását, hogy az integrált intézményünk (idősek és fogyatékosok otthona) feladatát egységesen megoldjuk **és annak fogyatékos otthoni részéhez az állam 100 % finanszírozást biztosít.**

Sajnos az elmúlt években jelentős saját forrással kellett kiegészíteni ezen feladat ellátást minden évben.

**Mára eljutottunk arra a pontra a nehézségeinket figyelembe véve, hogy a kötelezően ellátandó feladatok (pl. gyermekétkeztetés, bérfizetések) ellátását is veszélyezteti ezen feladat előfinanszírozása, hiszen sajnos 2023. évben 5 hónapja támogatást nem kaptunk a fogyatékos ellátásra.**

Így felvetődik a kérdés, hogy a jövőben, amennyiben nem kapunk 100 % finanszírozást előfinanszírozottan ezen feladatra, átgondoljuk annak az állam részére történő visszaadását.

Ezért kérem a képviselő-testület támogatást egy erre vonatkozó szándéknyilatkozat elfogadásában.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet elfogadására.***

Tiszavasvári, 2023. június 9.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

KÉPVISELŐ-TESTÜLETE

**……/2023. (VI. 12.) Kt. számú**

**határozata**

**Szándéknyilatkozat a fogyatékos személyek otthona feladat ellátásáról**

Tiszavasvári Város Önkormányzata képviselő-testülete **az alábbi döntést hozza:**

1. Kezdeményezi a Slachta Margit Nemzeti Szociálpolitikai Intézetnél a Kornisné Liptay Elza Szociális és Gyermekjóléti Központ által ellátott **fogyatékos személyek otthona feladatellátásra vonatkozóan a 2023. évre** **összesen 232.244.579 Ft** támogatás biztosítását az alábbi részletezéssel:
   1. **168.334.176 Ft egyösszegű kiutalást 2023. június 30. napjáig**

**1.2. ezen felül még 63.910.403 Ft egyösszegű kiutalást 2023. július 31. napjáig**

1. Kifejezi szándékát, hogy a jelen határozat 1.1. pontjában részletezett finanszírozás, finanszírozási ütem elmaradása esetén július 31. napjáig,

valamint a jelen határozat 1.2. pontjában részletezett finanszírozás, finanszírozási ütem elmaradása esetén augusztus 31. napjáig döntést hoz

a fogyatékos személyek otthona működtetésének állam javára történő lemondásáról, állam részére történő visszaadásáról, tekintve, hogy a feladat jelenlegi finanszírozási keretei veszélyeztetik az önkormányzat kötelezően ellátandó feladatait.

1. Kezdeményezi a Slachta Margit Nemzeti Szociálpolitikai Intézetnél a fogyatékos személyek otthona feladat ellátása esetében a finanszírozások eddigi gyakorlatának felülvizsgálatát, tekintve hogy az ellátás állami feladat. Kezdeményezi a 2024. évre a kiadások 100 %-a lefedezését, azok előfinanszírozását szerződésben rögzített módon.
2. Felkéri a polgármestert, hogy a döntésről tájékoztassa a Kornisné Liptay Elza Szociális és Gyermekjóléti Központ intézményvezetőjét és a Slachta Margit Nemzeti Szociálpolitikai Intézetet.

**Határidő:** 2023. július 31 és augusztus 31. **Felelős:** Szőke Zoltán polgármester